**ДО**

**ПРЕДСЕДАТЕЛЯ**

**НА ОБЩИНСКИ СЪВЕТ**

**ТРЯВНА**

**УВАЖАЕМИ ГОСПОДИН ПЕТРОВ,**

Временната комисия, избрана с Решение №2/09.12.2019 г. за изготвяне на правилник за работата на Общинския съвет проведе две заседания, на които бяха предложени и обсъдени текстове от досега действащия правилник на Общинския съвет. Като взе предвид постъпилите предложения, комисията изготви проект на нов правилник, ведно с мотиви за приемането му и проект на решение.

Приложено, изпращам Ви проект на Правилник за организацията и дейността на Общинския съвет, неговите комисии и взаимодействието му с Общинска администрация, мотиви и проект за решение.

Приложение: съгласно текста.

**С уважение,**

**ХРИСТО ЛАЗАРОВ**

*Председател на Временната комисия за*

*изготвяне на правилник за работата на Общинския съвет*

**М О Т И В И**

От Христо Лазаров – председател на Временната комисия за изготвяне на правилник за работата на Общинския съвет

към проект на Правилник за организацията и дейността на общинския съвет, неговите комисии и взаимодействието му с общинска администрация.

**І. Причини, налагащи приемането на нов Правилник за организацията и дейността на общинския съвет, неговите комисии и взаимодействието му с общинска администрация:**

На основание чл. 21, ал. 3 от ЗМСМА Общинският съвет приема Правилник за организацията и дейността на общинския съвет, неговите комисии и взаимодействието му с общинска администрация мандат 2019- 2023 г. В тази законова разпоредба са изложени и основните причини, които налагат приемането на такъв правилник. С този нормативен акт колективният орган урежда правилата, които ще спазва при своята работа и по които ще взаимодейства с общинската администрация.

Към настоящия момент действа Правилник за организацията и дейността на общинския съвет, неговите комисии и взаимодействието му с общинска администрация, приет за мандат 2015-2019г Нормите на действащия правилник се нуждаят от прецизиране, за да не се създават трудности при неговото прилагане. От друга страна редица от нормите на действащия правилник са утвърдени в практиката и съответстват на законите в Република България.

В настоящия проект за правилник, нормите са по-добре систематизирани. Целта е да се постигне по-голяма яснота на нормативния акт и да се улесни неговото прилагане.

С проекта за Правилник за организацията и дейността на общинския съвет, неговите комисии и взаимодействието му с общинска администрация мандат 2019-2023 г. се въвеждат и нови норми, които липсват в действащия към настоящия момент Правилник. Целта, която се преследва с новите текстове е уреждане на възникнали в практиката ситуации, за които е липсвало правило в нормативния акт.

**II. Цели, които се поставят с предложения Проект и очаквани резултати:**

В резултат на приемане на Проекта за Правилник за организацията и дейността на общинския съвет, неговите комисии и взаимодействието му с общинска администрация се очаква да се подобри организацията и работата на съвета, което ще доведе до законосъобразното провеждане на заседанията на Общински съвет – Трявна.

Друга цел на настоящото предложение е да се отстранят противоречия на текстове от досегашния правилник със Закона за местното самоуправление и местната администрация, с което ще отговори на материално-правните разпоредби на чл. 76, ал. 3 от АПК и чл. 8 от ЗНА.

Не на последно място, в новия проект на правилник са прецизирани или премахнати някои текстове, които практиката до момента показа, че не се използват. Това се прави с цел текстовете на правилника да са действително работещи.

**ІІІ. Финансови и други средства, необходими за прилагането на новата уредба.**

Предлаганият проект на правилник не предполага осигуряването на финансови средства от бюджета на Общината, извън регламентираните в действащия досега правилник и ЗМСМА.

**ІV. Очаквани резултати от прилагането на предлагания нормативен документ.**

Очакваните резултати са свързани с осигуряване на условия за нормалното функциониране на Общинския съвет като орган на местното самоуправление при спазване на принципа за достъпност и публичност, прокламиран в чл. 12, ал. 1 от АПК, който изисква административният орган да осигури откритост, достоверност и пълнота на информацията в административното производство.

**V. Анализ на съответствие с правото на Европейския съюз.**

Предлаганият проект на подзаконов нормативен акт е в съответствие с разпоредбите на Европейската харта за местното самоуправление, не противоречи на норми от по-висока йерархия и на европейското законодателство.

На заинтересованите се предоставя 30-дневен срок, считано от 16.12.2019 г. за предложения и становища. Предоставеният срок е предвиденият в чл. 26 ал. 4, изречение второ от ЗНА, поради необходимостта Общински съвет – Трявна, мандат 2019-2023 год. да приеме навременни мерки за свикване на заседания и вземане на неотложни решения, важни за община Трявна.

**ВНОСИТЕЛ:**

**Христо Лазаров**

*Председател на Временната комисия за*

*изготвяне на правилник за работата на Общинския съвет*

Проект

**О Б Щ И Н С К И С Ъ В Е Т Т Р Я В Н А**

**Р Е Ш Е Н И Е**

**№…..**

от ………… 2019 година, взето с Протокол №….

**ОТНОСНО:** Приемане на Правилник за организацията и дейността на общинския съвет, неговите комисии и взаимодействието му с общинска администрация.

Общински съвет – Трявна, след като обсъди мотивираното предложение на председателя на Временната комисия за изготвяне на правилника за работата на Общинския съвет г-н Христо Лазаров, на основание чл. 21, ал. 3 и чл. 33, ал. 1, т. 2 от ЗМСМА и след станалите разисквания

**Р Е Ш И:**

1. Отменя Правилника за организацията и дейността на Общинския съвет, неговите комисии и взаимодействието му с общинска администрация, приет с Решение ……………

2. Приема предложения проект на Правилник за организацията и дейността на Общинския съвет, неговите комисии и взаимодействието му с общинска администрация.

**Стефан Петров**

*Председател на Общински съвет – Трявна*